ZMLUVA NA DODANIE TOVARU

(ďalej len zmluva)

uzatvorená podľa § 409 a nasl. z .č. 513/1991 Zb. Obchodný zákonník a § 3 ods. 2 zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi týmito zmluvnými stranami

**I.**

**Zmluvné strany**

**Kupujúci : Mesto Nitra**

Sídlo: Štefánikova trieda 60, 950 06 Nitra

Štatutárny orgán: Marek Hattas, primátor

IČO: 00308307

DIČ: 202 110 2853

IČ DPH: SK2021102853

Bankové spojenie: Slovenská sporiteľňa, a. s.

IBAN: SK04 0900 0000 0050 2800 1139

(ďalej len *„Kupujúci“*)

**Predávajúci :**

Sídlo:

Konateľ:

IČO:

IČ DPH :

DIČ:

Bankové spojenie:

IBAN:

(ďalej len *„Predávajúci“*)

**II.**

**Preambula**

1. Kupujúci na obstaranie predmetu tejto zmluvy uplatnil verejné obstarávanie – podľa   
   § 66 zákona č. 343/2015 Z. z. o verejnom obstarávaní v znení neskorších predpisov medzi zmluvnými stranami, ktorej víťazom sa stal predávajúci.

**III.**

**Predmet zmluvy a termín dodania**

1. Predmetom zmluvy je kúpa a dodávka tovaru **„Dodanie samohybného zametacieho stroja“**. Bližšia špecifikácia predmetu zmluvy sa nachádza v prílohe č. 1 Špecifikácia predmetu zákazky.
2. Predávajúci sa zaväzuje dodať predmet zmluvy podľa prílohy č. 1 tejto zmluvy v predpísanom množstve a podľa požadovanej špecifikácie a v štandardnej kvalite zodpovedajúcej všetkým technickým normám SR. Kupujúci sa zaväzuje tento predmet zmluvy prevziať a zaplatiť zaň dohodnutú cenu podľa článku IV. Kupujúci sa zaväzuje spolupôsobiť s predávajúcim.
3. Lehota dodania predmetu zmluvy je do 9 dní od účinnosti zmluvy dní odo dňa nadobudnutia účinnosti tejto zmluvy.
4. Predávajúci sa zaväzuje predmet zmluvy dopraviť a namontovať do miesta sídla kupujúceho.
5. Spolu s predmetom zmluvy budú kupujúcemu odovzdané nasledovné doklady :

* daňový doklad
* záručný list
* dodací list alebo preberací protokol. Pri prevzatí predmetu zmluvy podpíšu zmluvné strany prostredníctvom svojich poverených zástupcov dodacie listy alebo preberacie protokoly, ktoré budú prílohou daňového dokladu.
* všetky doklady a dokumenty potrebné na prihlásenie vozidla do evidencie vozidiel v SR.

1. Odovzdanie bude vykonané povereným zástupcom predávajúceho – servisným technikom a prevzatie zástupcom kupujúceho, v mieste plnenia v termíne na základe dohody. Predávajúci je povinný vyrozumieť kupujúceho (faxom, alebo mailom) o pripravenosti predmetu zmluvy k odovzdaniu - prevzatiu minimálne 2 pracovné dni vopred.
2. Predmet zmluvy uvedený v čl. III. tejto zmluvy je splnený jeho prevzatím a podpísaním dodacieho listu alebo preberacieho protokolu zástupcom kupujúceho. Na dodacom liste je predávajúci povinný uviesť výrobné číslo dodávaného tovaru (identifikačné znaky) a jeho jednotkovú cenu.
3. V prípade, ak kupujúci preukázateľne odmietne prevziať predmet zmluvy napriek tomu, že predmet zmluvy je pripravený na prevzatie, je splnenie predmetu zmluvy splnené jeho uskladnením u predávajúceho. Predávajúci bude o tejto skutočnosti kupujúceho informovať písomne.
4. Predávajúci je povinný pri dodaní predmetu zmluvy odovzdať používateľovi všetky doklady nevyhnutné k jeho prevzatiu a používaniu, ako aj doklady uvedené v ods. 5.
5. Predávajúci vyhlasuje, že predmet kúpy dodávaný v rámci predmetu tejto zmluvy je doteraz nepoužívaný a jeho technické a prevádzkové parametre sa zhodujú s parametrami uvádzanými ich výrobcom, tovar je nový, prvotriedneho vyhotovenia a z prvotriednych materiálov.

**IV.**

**Kúpna cena**

1. Kúpna cena bola stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov takto:

|  |  |  |  |
| --- | --- | --- | --- |
| **Predmet zmluvy** | **Cena bez DPH**  **v EUR** | **DPH**  **v EUR** | **Cena s DPH**  **v EUR** |
| **Dodanie samohybného zametacieho stroja** |  |  |  |

**Slovom : ....................................................eur s DPH**

1. Dohodnutá kúpna cena je stanovená ako cena v čase podpisu tejto zmluvy.

1. Kúpna cena je splatná na základe daňového dokladu (faktúry) predávajúceho, ktorá bude kupujúcemu odovzdaná súčasne s predmetom zmluvy. Faktúra musí obsahovať náležitosti daňového dokladu a špecifikáciu ceny. Súčasťou faktúry musí byť dodací list alebo preberací protokol. Lehota splatnosti faktúry je 30 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.
2. V kúpnej cene je zahrnutá doprava a vyloženie tovaru v zmysle čl. III. ods. 4, montáž a sprevádzkovanie dodávaného predmetu zmluvy,  likvidácia obalov a zaškolenie obsluhy.

**V.**

**Možnosť a spôsob úpravy ceny**

1. Kúpnu cenu predmetu zmluvy je možné meniť výlučne len na základe zmien obchodných podmienok vyplývajúcich zo všeobecne záväzných právnych noriem SR, a to formou dodatku odsúhlaseného oboma zmluvnými stranami.

**VI.**

**Možnosť odmietnuť prebratie predmetu zmluvy**

1. Kupujúci si vyhradzuje právo odmietnuť prevziať predmet zmluvy z dôvodu nedodržania akosti, štruktúry alebo množstva tovaru špecifikovaného objednávkou, pokiaľ sa zmluvné strany nedohodnú inak.

**VII.**

**Odstúpenie od zmluvy**

1. Ak predávajúci poruší povinnosti ustanovené touto zmluvou, tovar má vady. Za vady tovaru sa považuje aj dodanie iného tovaru, ako určuje táto zmluva, čo zakladá pre kupujúceho dôvod na odstúpenie od zmluvy.
2. Kupujúci môže odstúpiť od zmluvy, ak dodaný predmet zmluvy nemá tie isté funkčné vlastnosti, ktoré špecifikoval v súťažných podkladoch, ak má právne vady alebo ak nie je tovar dodaný v termíne podľa čl. III ods. 3. tejto zmluvy.
3. Odstúpením od zmluvy zanikajú všetky práva a povinnosti zmluvných strán z tejto zmluvy, pričom obidve zmluvné strany sú povinné vrátiť si plnenia poskytnuté pred odstúpením od tejto zmluvy.

### **VIII.**

### **Práva a povinnosti zmluvných strán**

**Predávajúci je povinný :**

1. Dodať predmet zmluvy kupujúcemu riadne a včas, v požadovanom rozsahu a množstve, v bezchybnom stave a v dohodnutej kvalite kupujúcemu na základe dohody, čo potvrdí preberajúcim protokolom alebo podpísaním dodacieho listu.
2. Predmet zmluvy zabaliť alebo vybaviť na prepravu spôsobom, ktorý je obvyklý pre takýto tovar v obchodnom styku na jeho uchovanie a ochranu.

**Kupujúci je povinný:**

1. Zaplatiť za predmet zmluvy kúpnu cenu a prevziať predmet zmluvy v súlade s touto zmluvou.

**IX.**

### **Zmluvné pokuty**

1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty:
2. Za omeškanie predávajúceho s dodaním predmetu zmluvy je kupujúci oprávnený žiadať pokutu vo výške 0,50 % z hodnoty predmetu zmluvy za každý deň z omeškania. Zaplatením zmluvnej pokuty nezaniká nárok kupujúceho na prípadnú náhradu škody.
3. Za omeškanie kupujúceho so zaplatením kúpnej ceny má predávajúci nárok na úrok z omeškania vo výške 0,05% z nezaplatenej ceny za každý deň omeškania. Zaplatením zmluvnej pokuty nezaniká nárok predávajúceho na prípadnú náhradu škody.

**X.**

### **Prechod vlastníctva a nebezpečenstvo škody za veci**

1. Kupujúci nadobudne vlastnícke právo k predmetu zmluvy dňom prevzatia predmetu zmluvy – tovaru a podpísaním preberacieho protokolu alebo dodacieho listu.

**XI.**

**Záruka**

1. Na predmet zmluvy sa vzťahuje záruka obvyklá pre tento druh tovaru.

**XII.**

### **Spoločné a záverečné ustanovenia**

1. Zmluvné strany sa dohodli na tom, že záväzkový vzťah, vzniknutý na základe tejto zmluvy sa riadi ustanoveniami Obchodného zákonníka, nakoľko ide o vzťah subjektov , ktorý spadá pod vzťahy uvedené v ustanovení § 261 Obchodného zákonníka.
2. Zmluvu je možné meniť alebo dopĺňať len formou písomných a očíslovaných dodatkov

za podmienok ustanovených v § 18 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov.

1. Zmluva je vyhotovená v šiestich vyhotoveniach, z ktorých po podpísaní obdrží kupujúci

päť a predávajúci jedno vyhotovenie.

1. Zmluva nadobúda platnosť dňom podpisu zmluvnými stranami a  účinnosť dňom

nasledujúcim po dni jej zverejnenia na webovom sídle kupujúceho. Zmluvné strany

berú na vedomie, že ak by nedošlo k zverejneniu tejto zmluvy v lehote do 3 mesiacov

od jej uzavretia, platí, že k uzavretiu zmluvy nedošlo zo zákona.

1. Zmluva sa uzatvára na dobu určitú t. j. do doby dodaniacelkového predmetu zmluvy a vzájomného vysporiadania záväzkov.
2. Predávajúci súhlasí s podmienkami súťaže určenými verejným obstarávateľom, ktorej

sa stal víťazom.

1. Zmluvné strany vyhlasujú, že sa so zmluvou oboznámili a  s  jej obsahom súhlasia, na

znak čoho pripájajú svoje podpisy.

1. Neoddeliteľnou súčasťou tejto zmluvy je: Špecifikácia predmetu zákazky - príloha č. 1

V ............................., dňa V Nitre, dňa ......................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*, konateľ Marek Hattas, primátor*

*(predávajúci) (kupujúci)*